El Teuladí reconeix els millors treballs de plàstica i literatura infantil
15/05/2015

# El Teuladí reconeix els millors treballs de plàstica i literatura infantil

*   15/05/2015
*   [Imprimir](#)
*   Compartir
*    https://www.alaquas.org/documento.asp?id\_do=14926

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14926%2F0&title=Ajuntament%20d%27Alaqu%C3%A0s.%20Premsa.El%20Teulad%C3%AD%20reconeix%20els%20millors%20treballs%20de%20pl%C3%A0stica%20i%20literatura%20infantil)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14926/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14926/15052015_mg_1464_2_1_Form_4.jpg)](https://www.alaquas.org/ficheros/documentos/2015/2/14926/15052015_mg_1464_2_1_Form_10.jpg "<a href='https://www.alaquas.org/ficheros/documentos/2015/2/14926/15052015_mg_1464_2_1_Form_10.jpg' target=_blank><i class='fa fa-external-link' aria-hidden='true'></i>.El Teuladí reconeix els millors treballs de plàstica i literatura infantil</a>")

Els col·legis d'Alaquàs participen en la XXXII edició del Concurs de Plàstica i Literatura Infantil El Teuladí amb la presentació de més de 2500 treballs

El Castell d’Alaquàs ha acollit el lliurament de premis de la XXXII edició del Concurs de Plàstica i Literatura Infantil "El Teuladí" que cada any convoca l’Ajuntament d’Alaquàs per fomentar la literatura i les arts plàstiques entre els escolars de la ciutat. Amb gran èxit d’acollida, enguany s’han presentat a aquest certamen més de 2500 treballs de l’alumnat del col·legis d’Alaquàs.

Les obres literàries i els treballs plàstics presentats han versat aquesta vegada sobre el lema “Imagina't Alaquàs”. L’Alcaldessa d’Alaquàs, Elvira García Campos, la Regidora de Participació Ciutadana,  Marta Casas i  el Director de l´Oficina d'Ibercaja d´Alaquàs, Bernardo Sebastián, van ser els encarregats d’atorgar els premis als alumnes més destacats del concurs d’enguany, prèviament elegits pel  jurat composat per membres del Consell de Xiquetes i Xiquets d´Alaquàs i dels diferents centres escolars.

Enguany s’han atorgat 21 premis consistents en lots de llibres i material de dibuix per als i les alumnes més destacats i sis premis per la participació dels col·legis. Els guanyadors i guanyadores es van donar a conèixer públicament el passat dissabte en la Festa de la Primavera.

Pel que fa als premis a l’alumnat, en la categoria de redacció en valencià del 2n cicle de primària, els guanyadors han estat Lucía Cuenca Esteve, Alejandro León Moreno i Alejandro Herrera Martíl. Pel que fa als premis de redacció en valencià per als alumnes de 3r cicle de primària, han guanyat Mireia Peiró Sevilla, Nerea Olivares Marínez i Ekena Mª Muniesa Solis.

Dins de la categoria de redacció en castellà de 2n cicle de primària, han estat els guanyadors Vanesa Hidalgo Montiano, Jairo León Chica i Alba Noguera García. En 3r cicle de primària d’aquesta categoria, els guanyadors han estat Álvaro López Martínez, Sergio Muñoz Cordero i Rafa Garrigues Navarro.

Respecte als premis de plàstica, en 1r cicle de primària, han destacat Germán Moral Peiró, Rocío López Ferrandiz i Fernando Pedrón Sanz. En 2n cicle de primària els afortunats han estat Nerea Fuentes Peral, Angelina López Ferrandiz i Paula Calleja Chornet. En 3r de primària, Inés Herrero López, Rafa Medina Lerma i Nerea Escribano Márquez.

Cal destacar la participación per part de l’entitat Ibercaja, que des de fa 16 anys participa activament en l’organització com a patrocinador.